CELEX: 32021D0087
Language: ro
Date: 2021-01-26 00:00:00
Title: Decizia (PESC) 2021/87 a Comitetului politic și de securitate din 26 ianuarie 2021 privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1613 (ATALANTA/1/2021)

28.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 30/4
               
            
         DECIZIA (PESC) 2021/87 A COMITETULUI POLITIC ȘI DE SECURITATE
         din 26 ianuarie 2021
         privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1613 (ATALANTA/1/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
         întrucât:
         
                     (1)
                  
                  
                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia decizii privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta).
                  
               
                     (2)
                  
                  
                     La 25 septembrie 2019, COPS a adoptat Decizia (PESC) 2019/1613 (2) prin care a fost numit în funcția de comandant al operației UE pentru Atalanta generalul-maior Antonio PLANELLS PALAU începând cu 1 octombrie 2019.
                  
               
                     (3)
                  
                  
                     Spania a propus ca contraamiralul Eugenio DÍAZ DEL RÍO să îi succeadă generalului-maior Antonio PLANELLS PALAU în funcția de comandant al operației UE pentru Atalanta.
                  
               
                     (4)
                  
                  
                     La 17 decembrie 2020, Comitetul militar al UE a sprijinit numirea contraamiralului Eugenio DÍAZ DEL RÍO în funcția de comandant al operației UE pentru Atalanta începând cu 19 februarie 2021.
                  
               
                     (5)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Contraamiralul Eugenio DÍAZ DEL RÍO este numit, începând cu 19 februarie 2021, în funcția de comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta).
         
         
            Articolul 2
            Decizia (PESC) 2019/1613 se abrogă.
         
         
            Articolul 3
            Prezenta decizie se aplică de la 19 februarie 2021.
         
         
            Adoptată la Bruxelles, 26 ianuarie 2021.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 301, 12.11.2008, p. 33.
         
            (2)  Decizia (PESC) 2019/1613 a Comitetului politic și de securitate din 25 septembrie 2019 privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (ATALANTA/3/2019) (JO L 250, 30.9.2019, p. 84).